cyanic-selkie/wikianc huggingface dataset:
Žans Šarls Kasteleto
Iepriekš spēlējis Francijas komandās AJ Auxerre, Red Star un Brest, kā arī Beļģijas komandās Club Brugge un Royal Excel Mouscron.
Kamerūnas futbola izlases sastāvā debitējis 2017. gadā. Ticis iekļauts izlases sastāvā 2022. gada FIFA Pasaules kausam.
Sasniegumi
Nantes
Hofmaņa sala
Hofmaņa sala (ru) ir Krievijas Federācijai piederoša neapdzīvota sala Franča Jozefa Zemē Ziemeļu Ledus okeānā. Ietilpst Arhangeļskas apgabala administratīvajā teritorijā «Franča Jozefa Zemes un Viktorijas salas salu teritorija», bet vietējās pašvaldības nozīmē pieder Primorskas rajonam. Izvietojusies arhipelāga ziemeļaustrumu daļā Ziči Zemes salu grupā. Lielāko daļu salas, izņemot šauru joslu salas ziemeļaustrumos, kļāj ledus kupols.
Salu 1874. gada aprīlī atklāja Jūliusa fon Pajera kamanu ekspedīcija un nosauca to Hoffmann, domājams, par godu Austroungārijas Ziemeļpola biedrības biedram Leopoldam fon Hofmanim (Leopold von Hoffmann). Pēc Krievijas avotiem sala nosaukta par godu vācbaltu ģeologam Ernstam Hofmanim (Ernst Reinhold von Hofmann). Aukstā kara laikā salā atradās rezerves ledus aerodroms un pretgaisa aizsardzības garnizons. 2014. gadā salā pēc veiktās tīrīšanas ierīkota nacionālā parka Russkaja Arktika lauka atbalsta bāze.
Filips VI
Filips VI Valuā (fr; dzimis 1293. gadā, miris ) bija Francijas karalis no 1328. līdz 1350. gadam. Pirmais Valuā dinastijas Francijas karalis.
Jānis Jansons (virsnieks)
Jānis Roberts Jansons (1893—1944), bija Latvijas Bruņoto spēku Kara skolas Ložmetēju nodaļas priekšnieks, vēlāk Latviešu leģiona pulkvedis leitnants.
Dzīvesgājums
Dzimis 1893. gada 24. (12. pēc VS) martā Kursīšu pagastā. 1913. gadā absolvēja mācības Jelgavas reālskolā un uzsāka studijas Jekaterinburgas kalna institūtā. Pirmā pasaules kara laikā 1914. gada septembrī mobilizēts Krievijas impērijas armijā kā Rezerves 50. kājnieku bataljona brīvprātīgais, ieskaitīts Pētera 88. kājnieku pulkā, 1915. gada janvāra kaujās ievainots. Pēc izveseļošanās mācījās Pēterhofas praporščiku skolā, 1916. gada augustā paaugstināts praporščika pakāpē. Dienēja Sibīrijas 30. strēlnieku pulkā, tad no 1917. gada maija Latviešu strēlnieku rezerves pulkā, oktobrī paaugstināts podporučika pakāpē. Pēc Oktobra revolūcijas viņu atvaļināja no dienesta. Krievijas pilsoņu kara laikā Jansons 1918. gada jūnijā pievienojās Baltajai armijai, bija Tomskas 3. kājnieku pulka virsnieks, tad Jeņisejskas 4. pulka virsnieks.
2018. gada Tirreno—Adriatico
2018. gada Tirreno—Adriatico bija šosejas riteņbraukšanas daudzdienu sacensības, kas notika no 7. līdz 13. martam. Tā bija 53. reize, kad notika Tirreno—Adriatico sacensības un tās bija septītās sacensības 2018. gada UCI Pasaules tūres kalendārā.
Sacensībās pirmo reizi uzvarēja Polijas sportists, panākumu kopvērtējumā gūstot  pārstāvim Mihalam Kvjatkovskim; Kvjatkovskis pārņēma sacensību vadību pēc bonusa sekunžu iegūšanas piektajā posmā un noturēja vadību līdz sacensību beigām. Kvjatkovskis finišēja 24 sekundes pirms Damiāno Karūzo ('), bet pjedestālu noslēdza vēl viens ' braucējs, Geraints Tomass, vēl 8 sekundes aiz Karūzo. Jakopo Moska (') uzvarēja punktu klasifikācijā, bet Nikola Badžoli (') bija labākais kalnu klasifikācijā. Jauno braucēju klasifikācijā uzvarēja Tīšs Benots no , finišējot kopvērtējuma klasifikācijas ceturtajā vietā. Komandu klasifikācijā uzvarēja .
Komandas
Tā kā Tirreno—Adriatico bija UCI Pasaules tūres sacensības, visas 18 UCI WorldTeam komandas tika ielūgtas un dalība tām bija obligāta. Papildus tika uzaicinātas četras UCI profesionālās kontinentālās komandas, veidojot 22 komandu pelotonu.
Maršruts
Sacensību maršruts tika izziņots 2018. gada 12. janvārī. Kā maršruta daļa tika iekļauts posma finišs Filotrano, godinot Mikēli Skarponi, kurš gāja bojā iepriekšējā gada aprīlī.
AdBlock
AdBlock ir satura filtrēšanas un reklāmas bloķēšanas paplašinājums Google Chrome, Apple Safari un Opera tīmekļa pārlūkiem. AdBlock ļauj lietotājiem bloķēt konkrētu lapas elementu, piemēram, reklāmu parādīšanos. AdBlock šobrīd ir populārākais Google Chrome paplašinājums ar vairāk nekā 15 000 000 lietotājiem, kā arī populārākais Safari paplašinājums. Saskaņā ar rakstu The New York Times, paplašinājums tika radīts 2009. gada 8. decembrī (dienā, kas Google Chrome tika pievienots paplašinājumu atbalsts). Safari atbalsts parādījās 2010. gada jūnijā.
AdBlock mēdz jaukt ar citu paplašinājumu, Adblock Plus. AdBlock izstrādātājs apgalvo, ka ietekmējies no AdBlock Plus paplašinājuma Firefox pārlūkam, taču nekādas citas saistības starp tiem nav.
Endrū Mandžapane
Endrū Mangjapans (en), dzimis ) ir Kanādas hokejists, spēlē uzbrucēja pozīcijā. Pašlaik (2023) Mandžapane pārstāv NHL komandu Kalgari "Flames".
Karjera
Junioru vecumā trīs sezonas spēlējis Ontārio hokeja līgas komandas Berijas "Colts" sastāvā, gūstot 118 vārtus un atdodot 143 piespēles 195 spēlēs regulārajā turnīrā, kā arī 35 izslēgšanas spēlēs gūstot 18 vārtus un 20 piespēles. 2016.—17. gada sezonā pārcēlies uz AHL komandu Stoktonas "Heat". Turpmākās divas sezonas spēlējis gan AHL, gan arī NHL komandas Kalgari "Flames" sastāvā, ar laiku nostiprinoties "Flames" rindās.
Stamatijs Nikolopuls
Stamatijs Nikolopuls (el) bija grieķu riteņbraucējs, 1896. gada vasaras olimpisko spēļu dalībnieks un divu olimpisko sudraba medaļu ieguvējs.
1896. gada vasaras olimpiskās spēles
Nikolopuls 1896. gada vasaras olimpiskajās spēlēs startēja divās treka riteņbraukšanas disciplīnās — individuālajā braucienā un sprinta braucienā.
Individuālajā braucienā viņš distanci veica 26 sekundēs, kas bija identisks iegūtais laiks ar Austrijas sportistu Ādolfu Šmalu. Viņi abi veica pārbraucienu, kurā uzvarēja Nikolopuls ar rezultātu 25.4 sekundes. Līdz ar to Stamatijs Nikolopuls ieguva sudraba medaļu. Sprinta disciplīnā, kurā bija jāveic 2 kilometru gara distance jeb seši trases apļi, ar rezultātu 5 minūtes un 0.2 sekundes viņš izcīnīja sudraba medaļu. Abās šajās distancēs viņš piekāpās Francijas riteņbraucējam Polam Masonam.
Slepkavība Austrumu ekspresī (2017. gada filma)
"Slepkavība Austrumu ekspresī" (en) ir 2017. gada amerikāņu detektīvfilma, kuras režisors un Erkila Puaro lomas attēlotājs ir Kenets Brana. Filma ir Agatas Kristi romāna "Austrumu ekspresis" ekranizācija. Šī ir romāna ceturtā ekranizācija (iepriekšējās bija televīzijas filmas un sērija daudzsēriju filmā).
Galvenās lomas filmā atveido Kenets Brana, Mišela Feifere, Džonijs Deps, Deizija Ridlija, Džūdija Denča, Penelope Krusa un Vilems Defo. Filmas pirmizrāde notika 2017. gada 3. novembrī.
Siksna
Siksna var būt:
Gods Dievam augstībā
Gods Dievam augstībā ir kristīgās baznīcas himna (la) ar vārdiem no Lūkas evaņģēlija 2. nodaļas 14. panta par eņģeļu vēstījumu ganiem, ka Jēzus ir dzimis - "Gods lai Dievam augstībā, un miers virs zemes, un cilvēkiem ir labs prāts" (oriģinālais teksts: el)
Johans Sebastiāns Bahs ap 1745. gadu uz senās katoļu mesas daļas Gloria pamata radīja savu ērģeļmūzikas kantāti Gloria in excelsis Deo (BWV 191).
Savukārt latviešu komponists Jurjānu Andrejs 1877. gadā, būdams Pēterburgas konservatorijas students, komponēja oriģināldziesmu "Gods Dievam augstībā", kas kora izpildījumā pirmo reizi atskaņota Ceturto Vispārīgo latviešu Dziesmu un Mūzikas svētku garīgo dziesmu koncertā Jelgavā 1895. gadā.
Vēsture
Tas ir viens no senākajiem kristīgās baznīcas dziedājumiem, kas saglabājies līdz mūsdienām. Uzskata, ka Svētais Hilarijs no Puatjē (ap 300–368) to pārtulkojis latīņu valodā kā Gloria in excelsis. Sākotnēji to dziedāja rīta svētbrīžos, bet jau Romas bīskaps Sv. Simahs (498–514) to iekļāva arī svētdienu un svētku dievkalpojumos.
Arī pēc baznīcas reformācijas dziedājumu paturēja luterāņu dievkalpojumu kārtībā, sākotnēji latīņu valodā, vēlāk pārtulkoja "tautas valodās". Tā Mārtiņa Lutera māceklis Nikolajs Decijs (Decius, ap 1485–1541) to 1523. gadā pārtulkoja vācu valodā (Allein Gott in der Höh sei Ehr), bet Kristofors Fīrekers starp 1650. un 1661. gadu veica šīs baznīcas himnas atdzejojumu latviešu valodā "Gods Dievam augstībā", kas ar nelielām izmaiņām joprojām atrodams "Dziesmu grāmatā" kā 144. dziesma. 1875. gadā Pēterburgas konservatorijas students Andrejs Jurjāns uzsāka mācīties ērģeļspēli pie L. Homiliusa, ko pabeidza 1880. gadā. Jurjāna dziesmā izmantots viens vienīgs teikums no Lūkas evaņģēlija. Autors, lai aizpildītu visas 75 taktis, dažādi variējis, vidus posmā izmantojot arī kontrapunktu. Neraugoties uz agro komponēšanas gadu autora studiju laikā, šai dziesmā redzama jau diezgan veikla tehnisku prasme un kora skanīguma pazīšana. 1895. gadā dziedātāji to laikam nebija sagatavojuši, kā nācās, un darbs neieguva lielāku ievērību.
Ēda
Ēda ir Ventas labā krasta pieteka Saldus un Kuldīgas novados. No Jaunlutriņiem līdz Šķēdei tās nosaukums ir arī Lukāčupe, bet no Šķēdes ciema līdz Vārmes ietekai - Šķēde.
Lazarete (filma)
"Lazarete" (en) ir 1970. gada ASV melnā kinokomēdija, kuras režisors ir Roberts Oltmens. Filmā galvenās lomas atveido Donalds Saterlends, Eliots Gūlds, Toms Skerits, Selija Kelermane, Roberts Djuvals, Rodžers Bouens, Renē Oberžonuā un Deivids Ārkins. Filma balstīta uz Ričarda Hukera 1968. gada grāmatas MASH: A Novel About Three Army Doctors motīviem.
Filma attēlo medicīnas personāla vienību, kas Korejas kara laikā atrodas lazaretē (Mobile Army Surgical Hospital).
"Lazarete" pirmizrāde notika. 1970. gada Kannu kinofestivālā tā saņēma Zelta palmas zaru, festivāla augstāko apbalvojumu. Filma tika nominēta piecām Amerikas Kinoakadēmijas balvām, tai skaitā kategorijā labākā filma, iegūstot balvu kategorijā labākais adaptētais scenārijs. 1996. gadā filma tika iekļauta ASV Kongresa bibliotēkas Nacionālajā kinoreģistrā kā "kulturāli, vēsturiski vai estētiski nozīmīga filma". Filma iedvesmoja televīzijas seriālu "Lazarete", kas no 1972. līdz 1983. gadam tika pārraidīts CBS kanālā.
Saimons Sebags Montefjore
Saimons Džonatans Sebags Montefjore (en; dzimis ) ir britu vēsturnieks, žurnālists un rakstnieks.
Guvis starptautisku ievērību ar savām populāri vēsturiskajām grāmatām, kas tulkotas 40 valodās. Par grāmatu "Staļins: sarkanā cara galms" (Stalin: The Court of the Red Tsar, 2003) saņēmis balvu British Book Awards (nominācijā The History Book of the Year, 2004. gadā), bet par grāmatu Young Stalin (2007) — britu literatūras balvu Costa Book Awards (nominācijā Biography Award, 2007. gadā).
Vairākas Sebaga Montefjores grāmatas kļuvušas par bestselleriem, tai skaitā, "Kņazs Potjomkins, Ķeizarienes Katrīnas Otrās mīla" (Catherine the Great and Potemkin, 2000) un "Jeruzaleme: biogrāfija" (Jerusalem: The Biography, 2011).
Biogrāfija
Sebags Montefjore dzimis Londonā ārsta Stīvena Ērika Sebaga Montefjores un literātes Filisas Eiprilas (dzim. Džaffe) ģimenē. Viņa tēvs pieder pie bagātas sefardi ebreju ģimenes, kuras pārstāvji bijuši diplomāti un banķieri. Tēva vecvecmāte bija plaši pazīstamā sabiedriskā darbinieka un Rotšildu ģimenes banku biznesa partnera Mozus Montefjores māsa. Māte cēlusies no Lietuvas ebreju ģimenes, kas 20. gadsimta sākumā bija spiesta emigrēt no Krievijas Impērijas.
Sebags Montefjore studējis vēsturi Kembridžas Universitātes Gonvela un Kīja koledžā, ieguvis doktora grādu (Ph.D). Precējies ar rakstnieci Santu Montefjori, kas pieņēma jūdaismu.
Nozīmīgākie darbi
Sebags Montefjore aktīvi darbojies arī kā žurnālists un kara korespondents. 20. gadsimta 90. gados viņš pieredzēja karadarbību Kalnu Karabahā, Gruzijā, Čečenijā.
Jau no agras jaunības Sebags Montefjore interesējās par vēsturiskām personībām. Intervijā laikrakstam Der Tagesspiegel viņs saka, ka par Staļinu ieinteresējies jau astoņu gadu vecumā. Vēlāk, kļuvis par vēsturnieku, viņš sarakstīja divas grāmatas par Staļinu — "Staļins: sarkanā cara galms" (Stalin: The Court of the Red Tsar, 2003) un Young Stalin (2007). Viņam bija iespēja izmantot VDK arhīvu materiālus Gruzijā un Krievijā. Pirms šiem darbiem viņš jau bija guvis ievērību ar savu iepriekšējo grāmatu "Kņazs Potjomkins, Ķeizarienes Katrīnas Otrās mīla" (Catherine the Great and Potemkin, 2000). Kad ASV prezidents Džordžs V. Bušs devās vizītē uz Krieviju, viņš bija šo grāmatu paņēmis līdzi. Kad Vladimirs Putins par to dzirdēja, viņš arī ieinteresējās par šo grāmatu. Tādējādi Sebagam Montefjorem radās atbalsts viņa vēlmei pētīt VDK arhīvus. Tomēr vēlāk, kad iznāca grāmatas par Staļinu, šis atbalsts zuda, un turpmāk viņš vairs netika pielaists pie VDK arhīviem.
2011. gadā iznāca Sebaga Montefjores grāmata "Jeruzaleme: biogrāfija" (Jerusalem: The Biography), kurā aprakstīta Jeruzalemes vēsture un tās valdnieki, sākot no Karaļa Dāvida pirms 3000 gadiem līdz pat mūsdienām. Pēc šīs grāmatas veidots BBC TV seriāls Jerusalem: The Making of a Holy City (3 daļās), kurā par vēsturiskajiem notikumiem stāsta Sebags Montefjore. Kā vēsturnieks viņš piedalījies arī vairāku citu TV seriālu tapšanā.
Sebags Montefjore sarakstījis grāmatu par Krievijas valdnieku Romanovu dinastijas vēsturi The Romanovs 1613–1918 (2016).
Antracēns
Antracēns (С14Н10) ir policikliskais aromātiskais ogļūdeņradis (tā molekula sastāv no 3 lineāri kondensētiem benzola gredzeniem). Antracēns ir bezkrāsaina kristāliska viela, kas nešķīst ūdenī, bet šķīst acetonā un acetonitrilā, kā arī karstā benzolā. Antracēna šķīdumiem un pilnīgi tīriem kristāliem raksturīga violeta fluorescence.
Antracēna molekulai ir īpatnēja atomu numerācija — vidējā cikla atomi tiek īpaši izcelti, apzīmējot tos ar 9. un 10. numuru. Šos numurus sauc arī par mezo-stāvokļiem. Numurus 1., 4., 5. un 8. sauc par α-stāvokļiem, bet pārējos — par β-stāvokļiem. Tādējādi vienaizvietotajiem antracēniem iespējami α-, β- un mezo- izomēri.
Vēsture
Pirmo reizi antracēnu izolēja no akmeņogļu darvas 1832. gadā franču ķīmiķi Žans Dimā (Jean-Baptiste Dumas) un Ogists Lorāns (Auguste Laurent). Antracēna pareizā formula ar trīs benzola cikliem tika noskaidrota tikai ap 1866. gadu.
Iegūšana
Antracēnu rūpnieciski iegūst no akmeņogļu darvas (tās pēdējo, smagāko, frakciju sauc par antracēna eļļu). Tomēr antracēna saturs darvā ir samērā neliels, tādēļ antracēna pielietošana ir ierobežota, jo to parasti neražo sintētiski.
Laboratorijā to mēdz iegūt no diarilketonu o-metil- vai o-metilēnatvasinājumiem, veicot to ciklodehidratēšanu (Elbsa reakcija). Antracēnu var iegūt no benzilhlorīda pēc Frīdela—Kraftsa metodes (alkilēšanas reakcijā). Var arī alkilēt benzolu ar tetrahloretānu.
Īpašības
Antracēna ķīmiskās īpašības līdzīgas naftalīna īpašībām (viegli notiek nitrēšanas, sulfurēšanas u. tml. reakcijas). Antracēns vieglāk iesaistās pievienošanas un oksidēšanās reakcijās, tam piemīt spēcīgākas elektrondonorās īpašības.
UV starojuma iedarbībā notiek antracēna fotodimerizācija:
Radies dimērs var sadalīties atpakaļ divās antracēna molekulās karsējot vai apstarojot ar UV stariem, kam viļņa garums mazāks par 300 nm. Reakcija ir jutīga pret skābekli. Šāda apgriezta dimerizācija novērojama arī aizvietotajiem antracēniem un ir fotohromā efekta pamatā.
Arī vairumā citu reakciju, kurās iesaistīts antracēns, iedarbība notiek pie 9. un 10. oglekļa atomiem. Šajās pozīcijās notiek elektrofilā aizvietošana, bet oksidējoties veidojas 9,10-antrahinons:
Gaismas un skābekļa iedarbībā var notikt antracēna reakcija ar tā saucamo singletskābekli un veidoties antracēna fotooksīds:
Ar nātrija amalgamu antracēnu var reducēt līdz 9,10-dihidroantracēnam, bet katalītiski hidrējot — līdz pat piesātinātajam perhidroantracēnam С14Н24.
Izmantošana
Antracēns ir izejviela antrahinonam, kuru lieto krāsvielu (piemēram, alizarīna) iegūšanai (parasti antrahinonu tomēr iegūst ftalskābes anhidrīda reakcijā ar benzolu). Kristālisku antracēnu lieto par scintilatoru jonizējošās radiācijas detektēšanai. Antracēns pieder pie organiskajiem pusvadītājiem un fotojutīgiem materiāliem.
Interesanti fakti
Antracēna molekula ir viena no vissarežģītākajām organiskajām molekulām, kādas konstatētas starpzvaigžņu vidē.
Josta
Josta ir elastīga sloksne no ādas vai auduma, kuru parasti valkā ap vidukli, lai nekristu nost bikses vai cits apģērba gabals. To lieto arī kā aksesuāru. Ja jostai vienā galā ir sprādze vai āķis, tad to nereti sauc par siksnu. Siksnas pilda ne tikai jostas pamatfunkcijas, bet kalpo arī kā apģērba daļa, pie kuras liek darbarīkus, lai strādājot tie būtu pa rokai, vai ieročus.
Josta ir spēka, modrības un godīguma simbols. Folklorā jostām tiek piešķirts pārdabisks spēks.
Dundee United FC
Sezonas
Krāsu atšifrējums: 1. līmenis (elites divīzija); 2. līmenis; 3. līmenis; 4. līmenis;
Mārtiņš Kleins
Mārtiņš Oskars Kleins (dzimis, miris ) bija latviešu kinooperators.
1969. gadā kļuvis par Latvijas Kinematogrāfistu savienības biedru, 1978. gadā saņēmis Latvijas PSR Nopelniem bagātā mākslas darbinieka goda nosaukumu.
2003. gadā ir saņēmis V šķiras Triju Zvaigžņu ordeni.
K-Pax
K-Pax (en) ir 2001. gada ASV un Vācijas zinātniskās fantastikas filma, kuras režisors ir Īens Softlijs. Filmā galvenās lomas atveido Kevins Speisijs, Džefs Bridžess, Elfrī Vudvarda un Marija Makkormaka.
Filma ir par psihiatriskās slimnīcas pacientu, kurš apgalvo, ka nāk no planētas K-Pax.
"K-Pax" pirmizrāde notika. Filma saņēma dalītus kritiķu vērtējumus, īpaši izceļot Speisija un Bridžesa aktierspēli.
Vaņa Milinkovičs-Savičs
Vaņa Milinkovičs-Savičs (sr, dzimis ) ir Serbijas futbolists, spēlē vārtsarga pozīcijā, pārstāv Serbijas futbola izlasi. Kopš 2017. gada Milinkovičs-Savičš pārstāv Itālijas A sērijas komandu Torino.
2014. gadā pievienojies Anglijas Premjerlīgas komandai Manchester United, bet tā kā viņš nespēja saņemt darba atļauju, līgums ar viņu tika lauzts un Milinkovičs-Savičš pievienojās Ekstraklasa komandai Lechia Gdańsk. 2017. gadā pārcēlies uz Itālijas komandu Torino.
Serbijas futbola izlases sastāvā debitējis 2021. gadā. Ticis iekļauts izlases sastāvā 2022. gada FIFA Pasaules kausam.
Mākslīgā ekosistēma
Mākslīgā ekosistēma ir ekosistēma, kas radīta ar cilvēka palīdzību. Šīs ekosistēmas nevar pastāvēt bez cilvēka, tās ir regulāri jākopj, pretējā gadījumā tās mainīsies. Mākslīgās ekosistēmas pārsvarā tiek radītas ar mērķi apmierināt cilvēku vajadzības — mājokli, pārtiku, transportu un atpūtu.
Vaņa Milinkovičs-Savičs
Viņa vecākais brālis Sergejs Milinkovičs-Savičs arī ir futbolists.
Sasniegumi
Serbija U20
2018. gada Dubai Tour
2018. gada Dubai Tour bija šosejas riteņbraukšanas daudzdienu sacensības, kas notika no 6. līdz 10. februārim. Tā bija 5. reize, kad notika Dubai Tour sacensības un tās bija iekļautas 2018. gada UCI Āzijas tūres kalendārā.
2060. gads
2060. gads būs garais gads, kas pēc Gregora kalendāra sāksies ceturtdienā.
2018. gada Dubai Tour
Sacensību kopvērtējumā uzvarēja Elia Vivjāni ().
Komandas
Tā kā Dubai Tour bija 2.HC kategorijas sacensības, tajās varēja piedalīties ierobežots skaits UCI WorldTeam komandu. Kopumā piedalījās 16 komandas: 9 UCI WorldTeam, 5 profesionālās kontinentālās komandas, kontinentālā komanda Mitchelton-BikeExchange un nacionālā izlase no Apvienotajiem Arābu Emirātiem.
Ilzēni (stacija)
Ilzēni ir neliela dzelzceļa stacija līnijā Kārsava—Rēzekne I. Stacijā pastāv tikai kravas satiksme. Stacija atrodas ap 1,5 km uz dienvidaustrumiem no kaimiņu pagasta centra Ilzeskalna. Ilzēnu stacija atrodas Bērzgales pagasta Ļetku skrajciemā pie Ilzeskalna pagasta robežas. Pasažieru satiksme stacijā nepastāv kopš 1999. gada.
Vēsture
Pieturas punkts atvērts 1928. gadā.
Alekss Taks
Alekss Taks (en, dzimis ) ir ASV hokejists, spēlē uzbrucēja pozīcijā. Pašlaik (2022) Taks pārstāv NHL komandu Bufalo "Sabres".
Karjera
Hokejista karjeru uzsācis 2012. gadā ASV hokeja līgas nacionālās attīstības komandā, gūstot 42 punktus (17 vārti un 25 piespēles) 64 spēlēs divu sezonu laikā. Nākamās divas sezonas pēc 2014. gada NHL drafta aizvadījis, spēlējot H-East līgas Bostonas koledžas komandā, tur gūstot 32 vārtus un atdodot 30 rezultatīvas piespēles 77 spēlēs. 2016.—17. gada sezonā hokejists savu karjeru turpināja AHL komandā Aiovas "Wild", tajā izceļoties ar 18 vārtiem un 19 piespēlēm 57 regulārā turnīra spēlēs. Šajā pat sezonā debitēja NHL vienībā Minesotas "Wild", tur aizvadot sešas spēles. 2017. gada jūnijā tika aizmainīts uz Vegasas "Golden Knights" sastāvā, tās sastāvā nākamajā sezonā nostiprinoties NHL un iekrājot 37 punktus 78 spēlēs.
Nasdaq Vilnius
AB Nasdaq Vilnius (agrāk — Nacionalinė vertybinių popierių birža, Vilniaus vertybinių popierių birža, NASDAQ OMX Vilnius) ir Lietuvas fondu birža, akciju sabiedrība. Tās birojs atrodas Viļņā. Birža dibināta 1993. gadā. Tā ietilpst Nasdaq grupā.
Vēsture
1993. gada 11. maijā Lietuvā tika dibināta vērtspapīru birža Nacionalinė vertybinių popierių birža. 14. septembrī biržā tika veikta pirmā tirdzniecības sesija. 1998. gadā birža tika reorganizēta no bezpeļņas organizācijas par atvērtu akciju sabiedrību. 1999. gadā tika noslēgta sadarbības vienošanās ar Tallinas biržu un Rīgas biržu.
2004. gada 28. maijā lielākais Ziemeļeiropas vērtspapīru tirgus operators OMHEX (vēlāk OMX, tagad Nasdaq) iegādājās 44,3 % AB Nacionalinė vertybinių popierių birža kapitāldaļu un 32 % Lietuvas centrālā depozitārija AB Lietuvos centrinio vertybinių popierių depozitoriumo kapitāldaļu. 18. augustā AB Nacionalinė vertybinių popierių birža tika pārdēvēta par AB Vilniaus vertybinių popierių birža (Viļņas vērtspapīru birža).
2008. gadā apvienojās ASV NASDAQ un OMX, izveidojot NASDAQ OMX Group. 2009. gada 28. janvārī AB Vilniaus vertybinių popierių birža tika pārdēvēta par AB NASDAQ OMX Vilnius.
2014. gadā NASDAQ OMX Group, Inc. mainīja nosaukumu uz Nasdaq, Inc. 2015. gada 1. decembrī NASDAQ OMX Vilnius tika pārdēvēta par Nasdaq Vilnius.
Agrāk kotētie uzņēmumi
Nepilnīgs Viļņas biržā agrāk kotēto uzņēmumu uzskaitījums:
Pantogrāfs
Pantogrāfs var būt:
Stefans Mitrovičs
Stefans Mitrovičs (sr, dzimis ) ir Serbijas futbolists, spēlē aizsarga pozīcijā, pārstāv Serbijas futbola izlasi. Kopš 2021. gada Mitrovičs pārstāv La Liga komandu Getafe.
Iepriekš spēlējis Slovākijā, Čehijā, Serbijā, Beļģijā, Portugālē, Spānijā, Vācijā un Francijā. Ar Strasbourg komandu 2019. gadā izcīnījis Francijas Līgas kausu.
Serbijas futbola izlases sastāvā debitējis 2021. gadā. Ticis iekļauts izlases sastāvā 2022. gada FIFA Pasaules kausam.
Sasniegumi
Strasbourg
Baraņivka
Baraņivka (uk) ir pilsēta Ukrainas ziemeļos, Žitomiras apgabala Žitomiras rajonā. Izvietojusies apgabala rietumos Slučas upes krastos 78 km no apgabala centra Žitomiras. Līdz 2020. gadam rajona centrs.
Pantogrāfs (rīks)
Pantogrāfs ir mehānisks darbarīks zīmējumu palielināšanai vai samazināšanai, kā arī pārzīmēšanai. Šādu ierīci izgudroja seno grieķu matemātiķis un mehāniķis Hērons no Aleksandrijas (ap 20.-62. g).
Malnava (stacija)
Malnava ir dzelzceļa pieturas punkts līnijā Kārsava—Rēzekne I. Pieturas punkts atvērts 1931. gadā. Tas (atšķirībā no Kārsavas stacijas) ir izvietots Kārsavas pilsētā. Kopš 1999. gada pasažieru vilcieni šeit nepietur.
Pureņi (stacija)
Pureņi ir bijušais dzelzceļa pieturas punkts līnijā Kārsava—Rēzekne I. Pieturas punkts atvērts 1928. gadā. 1930. gadā pārdēvēts par Pureniem, taču pēc Otrā pasaules kara atkal saukts par Pureņiem. Mūsdienās pieturas punkts ir slēgts.
Vanemuine
1865. gada 24. jūnijā Igauņu dziesmu svētku pamatlicējs un avīzes Postimees izdevējs Johans Voldemārs Jansens Tartu nodibināja Vanemuines biedrību (Vanemuise Selts), kas iesākumā vairāk pievērsās dziedāšanai un saviesīgu vakaru organizēšanai. 1870. gadā, biedrības piecu gadu jubilejā biedrība iestudēja pirmo lugu igauniski, tā bija Lidijas Koidulas luga "Brālēns no Sāremā" (Saaremaa onupoeg). No 1878. līdz 1903. gadam teātri vadīja Augusts Viera.
Iesākumā teātra izrādes notika Jāmas ielas namā, kas 1903. gadā nodega. 1906. gadā tika atklāta jauna teātra ēka, ko bija projektējis somu arhitekts Armass Lindgrēns. Jauno teātri līdz 1914. gadam vadīja Kārlis Mennings. Otrā pasaules kara laikā 1944. gadā teātra ēka nodega. Teātris tika pārcelts uz bijušo vācu teātra ēku, kas mūsdienās pazīstama kā teātra mazā ēka. Nodegušā teātra vietā 1967. gadā tika uzcelta jauna ēka ar 682 skatītāju vietām, bet 1970. gadā tika uzcelta koncertzāle ar 842 skatītāju vietām. Mazā ēka 1978. gadā nodega ugunsgrēkā, bet 1991. gadā tika atjaunota.
Stenogrāfija
Stenogrāfija (arī tahigrāfija, brahigrāfija) ir ātrraksta metode, kas rakstītājam dod iespēju pierakstīt runāto tikpat ātri, kā tiek runāts. Rakstā lieto īpašas zīmes un saīsinājumus, kā arī daudz vienkāršākas rakstu zīmes. Šāds pieraksts mēdz būt pat 4-7 reizes ātrāks nekā parasts pieraksts.
Paukošana 1900. gada vasaras olimpiskajās spēlēs — zobens vīriešiem
Paukošana ar zobenu vīriešiem bija viena no septiņām paukošanas disciplīnām, kas tika aizvadīta 1900. gada vasaras olimpiskajās spēlēs, Parīzē. Sacensības tika aizvadītas no 1900. gada 19. līdz 25. jūnijam, 19. un 20. jūnijā tika aizvadīti ceturtdaļfināli, 22. jūnijā notika pusfināli, bet 25. jūnijā notika fināla sacensības. Tās notika Tilerī dārzā, Parīzē un tajā kopā startēja 23 sportisti no 7 valstīm.
Zelta medaļu šajā disciplīnā ieguva Francijas paukotājs Žoržs de la Falēzs, sudraba medaļu ieguva arī francūzis Leons Tjēbo, savukārt bronzas medaļu ieguva Austrijas paukotājs Zīgfrīds Flešs. Visām valstīm šī bija pirmās olimpiskās medaļas šajās disciplīnās.
Sacensību formāts
Disciplīnā tika izmantots trīs kārtu formāts: ceturtdaļfināls, pusfināls un fināls. Katrā raundā tika izmantota apļa spēle, kurā tika ieskaitīti faktiskie rezultāti. Sacensībās tika izmantoti standarta zobenu noteikumi, izņemot to, ka mērķa zona bija viss ķermenis (nevis ierobežots virs vidukļa).
Mežvidi (stacija)
Mežvidi ir neliela dzelzceļa stacija līnijā Kārsava—Rēzekne I. Tā atrodas Mežvidu pagastā pie pagasta centra Mežvidiem. Stacijā pastāv tikai kravas satiksme.
Paukošana 1900. gada vasaras olimpiskajās spēlēs — zobens vīriešiem
Sacensību formāts
Ceturtdaļfinālā startēja visi 23 paukotāji, kuri bija sadalīti 4 grupās, pa 5 vai 6 paukotājiem katrā. Katras grupas četri labākie paukotāji kvalificējās pusfinālam. Pusfinālā startēja 16 paukotāji, kuri tika sadalīti divās grupās, katrā pa 8 paukotājiem. Finālam kvalificējās no katras grupas četri labākie paukotāji. Fināla sacensībās startēja 8 paukotāji.
Mežvidi (stacija)
Vēsture
Stacija šeit uzbūvēta jau 1860. gadā. Sākotnējais tās nosaukums bija Ivanovskaja (1874. gadā minēts nosaukums Ivanovka). 1912. gadā stacija saukta par Kuļņevo, bet jau 1918. gadā vācu vilcienu sarakstā kā otrais nosaukums minēts Meschwidy. Kopš 1919. gada stacija tiek saukta par Mežvidiem.
Paukošana 1900. gada vasaras olimpiskajās spēlēs — zobens vīriešiem
Sacensību kalendārs
— ceturtdaļfināls; — pusfināls;  — fināls (medaļu izcīņa)
Mežvidi (stacija)
Vēsture
Apdzīvota vieta pie Mežvidu stacijas sāka veidoties pēc 1931. gada.
Paukošana 1900. gada vasaras olimpiskajās spēlēs — zobens vīriešiem
Ceturtdaļfināls
Diemžēl nav zināmi, kuri paukotāji startēja kurā grupā.
— kvalifikācija nākamajai kārtai
Pusfināls
— kvalifikācija nākamajai kārtai
Pārstāvētās valstis un sportisti
Disciplīnā startēja 23 sportisti no 7 valstīm. Pirmo reizi šajā disciplīnā bija pārstāvēti Francijas, Itālijas, Spānijas, Šveices, Ungārijas un Vācijas sportisti.
Dunfermline Athletic FC
Dunfermline Athletic FC ir Skotijas futbola klubs, kura bāzes vieta ir Danfermlaina.
Sezonas
Krāsu atšifrējums: 1. līmenis (elites divīzija); 2. līmenis; 3. līmenis; 4. līmenis;
Ugandas administratīvais iedalījums
Ugandas administratīvo iedalījumu  veido 4 reģioni, kas sīkāk iedalās 111 distriktā. Distrikti sīkāk iedalās 146 apgabalos, 1 pilsētas padomē un 13 pašvaldībās. Savukārt apgabali sīkāk iedalās apakšapgabalos, kurus veido ciemi un pagasti.
Bioloģiski aktīvas vielas
Bioloģiski aktīvas vielas ir ķīmiskās vielas, kas fizioloģiski iedarbojas uz organismu. Pie bioloģiski aktīvajām vielām pieder gan medikamenti, gan psihotropās vielas (narkotikas), gan arī alkoholiskajos dzērienos esošais etanols. Šo grupu vielas vienlaikus var būt abās kategorijās. Lai arī ikdienas pārtikai ir bioloģiska ietekme uz organismu, tā netiek pieskaitīta šīm vielām. Bioloģiski aktīvas vielas izmaina organisma darbību, tās var ārstēt, var arī pasliktināt veselību, izraisīt halucinācijas un tā tālāk. Bioloģiski aktīvas vielas var ieelpot, injicēt, apēst, iedzert un uzņemt caur ādu.
Jere Sallinens
Jere Sallinens (fi, dzimis ) ir somu hokejists, spēlē uzbrucēja pozīcijā. Pašlaik (2019) Sallinens pārstāv Zviedrijas hokeja līgas klubu Örebro HK. Iepriekš Sallinens ir spēlējis SM līgas klubos Espo "Blues" un Hemēnlinnas HPK, AHL klubā Beikersfīldas "Condors" un KHL klubā Helsinku "Jokerit".
Somijas hokeja izlases sastāvā ir spēlējis 2014. un 2019. gada Pasaules čempionātā.
Pamatinstinkts
Pamatinstinkts var būt:
Heilung
Heilung (no vācu valodas — 'dziedēšana') ir 2014. gadā izveidota eksperimentālā tautas mūzikas grupa, kuras dalībnieki ir no Dānijas, Norvēģijas un Vācijas. Grupa sevis izpildīto dēvē par „pastiprināto vēsturi” (en) un priekšnesumos izmanto dažādus sitamos un pūšamos mūzikas instrumentus, kā arī skaņu rīkus (dažāda veida bungas, kaulus, grabuļus, zvanus, ragus utt), un izpilda sāgas, dzejoļus un uz rūnakmeņiem, šķēpu uzgaļiem, amuletiem u.c. senajiem artefaktiem esošus tekstus sennorvēģu valodā, cenšoties atveidot Vikingu laiku un Ziemeļeiropas Bronzas laikmeta mūziku. 2017. gadā grupa noslēdza līgumu ar izdevējkompāniju Season of Mist.
Maltas vanags
"Maltas vanags" (en) ir 1941. gada ASV film noir filma, kuras režisors un scenārija autors ir Džons Hjūstons. Filmā galvenās lomas atveido Hamfrijs Bogarts, Mērija Astore, Gladisa Džordža, Pēters Lorre, Bārtons Makleins, Lī Patriks un Sidnijs Grīnstrīts. Filma ir balstīta uz Dešila Hemeta 1931. gada grāmatas ar tādu pašu nosaukumu.
Heilung
Vēsture
2015. gadā grupa izdeva savu debijas albumu Ofnir, bet 2017. gadā Season of Mist izdeva Heilung koncertalbumu Lifa, kas ierakstīts 2017. gada festivālā Castlefest. 2018. gada 20. aprīlī Season of Mist atkārtoti izdeva abus grupas albumus.
Heilung 2017. gada 19. augusta uzstāšanos festivālā Midgardsblot žurnāls Metal Hammer atzina par vienu no 10 labākajiem 2017. gada priekšnesumiem (The 10 best gigs of 2017). 2018. gada martā kategorijā „Labākā pagrīdes grupa” (Best Underground Band) Heilung bija nominēta balvai Metal Hammer Golden Gods Award. 2018. gada augustā Heilung kā galvenie mākslinieki uzstājās Lietuvas mūsdienu/tradicionālās tautas mūzikas un alternatīvās mūzikas festivālā Mėnuo Juodaragis.
Maltas vanags
Filma ir par Sanfrancisko privātdetektīvu (Bogarts), kurš uzņemas lietu, kas ir saistīta ar trīs noziedzniekiem, kuri sacenšas, lai iegūtu dārgu statueti.
Krievijas 2022. gada iebrukumā Ukrainā karojošās karaspēka vienības
'''Krievijas 2022. gada iebrukumā Ukrainā karojošās karaspēka vienības''' pēc dažādiem izlūkošanas avotu sniegtās informācijas piedalījās kaujās Krievijas 2022. gada iebrukuma Ukrainā sākuma fāzē.
Urbšanas kuģis
Urbšanas kuģis ir kuģis, kurš paredzēts urbšanas darbiem piekrastē, lai izveidotu jaunas naftas un gāzes zemūdens akas, vai arī urbšanas darbiem zinātniskās izpētes nolūkos. Pēdējos gados šos kuģus izmanto dziļūdens un ultra dziļūdens urbšanā, un tie ir aprīkoti ar pēdējām un modernākajām dinamiskās pozicionēšanas sistēmām.
Vēsture
Pirmais urbšanas kuģis bija CUSS I, kuru 1955. gadā projektēja Roberts F. Bauers (Robert F. Bauer — angļu val.) no uzņēmuma Global Marine. 1957. gadā CUSS I veica urbumu 122 metru dziļā ūdenī. Pats Roberts F. Bauers 1958. gadā kļuva par pirmo Global Marine prezidentu.
1961. gadā Global Marine sāka jaunu urbšanas kuģu laikmetu. Uzņēmums pasūtīja vairākus pašgājējus urbšanas kuģus ar iespēju veikt urbšanas darbus no kuģa diametrālās plaknes. Tie varēja izurbt 6096 metru dziļas akas 183 metru dziļā ūdenī. Pirmo no kuģiem nosauca par CUSS ('Glomar') II. Tas bija 5500 dedveita tonnu kuģis, kurš izmaksāja apmēram 4,5 miljonus ASV dolāru. Kuģi uzbūvēja līča piekrastes kuģu būvētavā (Gulf Coast shipyard — angļu val.), tas bija gandrīz divas reizes lielāks par CUSS I un kļuva par pasaulē pirmo ar nolūku būvēto urbšanas kuģi. Tas atstāja kuģu būvētavu 1962. gadā.
1962. gadā jūrniecības uzņēmums (The Offshore Company — angļu val.) izlēma būvēt jauna tipa urbšanas kuģi, lielāku par Glomar klasi. Jaunā urbšanas kuģa noenkurošanai pirmo reizi izmantoja torņa enkurošanās sistēmu. Enkurošanās torņa korpusu pozīcijā noturēja vairākas no tā radiāli izejošas enkurķēdes. Tornis bija savienots ar rotējošo daļu izmantojot lodīšu gultni. Rotējošā daļa, savukārt, bija nekustīgi savienota ar urbšanas kuģi. Ar šādas sistēmas palīdzību noenkurotais urbšanas kuģis, mainoties vēja virzienam, varēja brīvi pagriezties ap enkurošanās torni un ieņemt jaunu stāvokli. Kuģi nosauca par Discoverer I. Tam nebija galveno dzinēju, tādēļ uz urbšanas rajonu kuģi vajadzēja vilkt trosē.
Izmantošana
Urbšanas kuģi var tikt izmantoti arī kā platformas, lai veiktu naftas vai gāzes aku apkopi vai to pabeigšanas darbus (well completion — angļu val.) pēc izurbšanas. Pabeigšanas darbi ietver apvalka un ieguves cauruļvadu ievietošanu, kā arī zemūdens koka uzstādīšanu un akas aizvākošanu. Urbšanas kuģus bieži būvē atbilstoši naftas ieguves uzņēmumu un/vai investoru izstrādātām tehniskajām specifikācijām.
No pirmā urbšanas kuģa CUSS I līdz vienam no pēdējiem urbšanas kuģiem Deepwater Asgard, flote visu laiku ir pieaugusi. 2013. gadā pasaules urbšanas kuģu flote sasniedza 80 kuģus, kas ir ievērojami vairāk nekā 2009. gadā. Urbšanas kuģi ir ne tikai auguši izmēros, bet arī to izmantošanas iespējās. Jaunāko tehnoloģiju izmantošana ir nodrošinājusi jaunas iespējas urbšanas darbiem zinātniskās izpētes nolūkos, kā arī ļāvusi izveidot urbšanas kuģus, kuri spēj lauzt ledu. 2010. gada marta beigās ASV prezidents Baraks Obama nolēma urbšanu ieguves nolūkos vairāk attīstīt ASV teritorijā. Tiek prognozēts, ka šis lēmums var pastiprināt turpmāku urbšanas kuģu tehnoloģijas attīstību.
Uzbūve
Urbšanas kuģu izmantošana ir tikai viens veids kā veikt dažādus urbšanas darbus. Urbšana var tikt veikta arī no daļēji iegremdējamiem kuģiem, urbšanas torņiem uz nolaižamām kājām (jackups — angļu val.), baržām vai urbšanas torņiem uz platformām (platform rigs — angļu val.).
Urbšanas kuģiem piemīt tās pašas funkcionālās spējas, kas daļēji iegremdējamiem urbšanas torņiem, kā arī dažas unikālas īpašības, kas tos atšķir no pārējiem. Pirmkārt tā ir kuģa veida forma. Urbšanas kuģi ir mobilāki un var pārvietoties ātri, savā gaitā no viena urbšanas rajona uz otru pretēji daļēji iegremdējamiem kuģiem vai urbšanas torņiem uz baržām un platformām, kuras apgādātas ar nolaižamām kājām. Šie kuģi spēj ietaupīt laiku ejot starp dažādiem pasaules naftas laukiem. Urbšanas kuģim nepieciešamas 20 dienas, lai pārvietotos no Meksikas līča uz Angolas piekrasti. Tajā pašā laikā daļēji iegremdējama urbšanas iekārta jāvelk un tas prasa 70 dienas. Urbšanas kuģa būves izmaksas ir daudz augstākas nekā daļēji iegremdējamam kuģim. Tomēr arī mobilitāte izmaksā dārgi, urbšanas kuģu īpašnieki var saņemt augstāku dienas nomas maksu un nopelnīt pateicoties īsākai dīkstāvei starp norīkojumiem.
Tabula zemāk attēlo industrijā pieņemto urbšanas kuģu klasifikāciju paaudzēs pēc to vecuma un ūdens dziļuma, kādā tie var strādāt.
Tipi
Pastāv dažāda tipa piekrastes urbumus veicošas vienības, kā piemēram, naftas platformas, urbšanas torņi uz nolaižamām kājām, daļēji iegremdējami urbšanas torņi, daļēji iegremdējamas platformas un, protams, urbšanas kuģi. Visiem urbšanas kuģiem to korpusā ir atvērums, kuru sauc par mēness baseinu. Atkarībā no kuģim uzdotā veicamā darba, mēness baseinu izmanto, lai nodrošinātu caur to izeju uz jūru urbšanas aprīkojumam, maziem zemūdens aparātiem un ūdenslīdējiem. Tā kā urbšanas kuģis ir arī kuģis, tas var viegli mainīt savu atrašanās vietu uz jebkuru izvēlētu pozīciju. Bet to mobilitātes dēļ, urbšanas kuģu noturība nav tik augsta kā daļēji iegremdējamām platformām. Lai nodrošinātu pastāvīgu kuģu pozīciju, izmanto to enkurus vai arī kuģu datoru vadītu sistēmu dinamiskai pozicionēšanai.
Chikyū
Viens no pasaules ievērojamākajiem urbšanas kuģiem ir Japānas okeāna zonas urbšanas kuģis Chikyū, kurš patiesībā ir zinātniskās pētniecības kuģis. 2012. gada 27. aprīlī kuģis ir uzstādījis ūdens dziļuma rekordu, kādā ir veikti urbšanas darbi, un šis dziļums sastāda 6 960 m. Chikyū piemīt ievērības cienīga spēja veikt 7 kilometrus dziļus urbumus zem jūras dibena virsmas. Tas ir divas līdz četras reizes vairāk kā jebkuram citam urbšanas kuģim.
Zalvezers
Zalvezers ir dzelzceļa pieturas punkts dzelzceļa līnijā Rēzekne I—Daugavpils. Pieturas punkts Zalvezers atvērts 1931. gadā. Tas atrodas 3 km attālumā no tuvākās apdzīvotās vietas Ondzuļiem. Pie pieturas punkta atrodas Zolvas ezers (Zalvu ezers). Mūsdienās pieturas punkts slēgts.
Malleoli
Malleoli ir īpašas ar katapultu šaujamas ugunīgas bultas. Ieliktnī aiz bultas uzgaļa atradās no pakulām, sveķiem, sēra un naftas darināts degmaisījums, kas nenodzisa, kad bultu izšāva. Šo bultu pirmo reizi aprakstīja romiešu vēsturnieks Amiāns Marcelīns 390. gadā.
Čanakales upuru memoriāls
Čanakales upuru memoriāls (tr) ir kara memoriāls, kurā pieminēti aptuveni 253 000 turku karavīru, kuri cīnījās Galipoli kaujā no 1915. gada aprīļa līdz 1915. gada decembrim Pirmā pasaules kara laikā. Tas atrodas Galipoli pussalas vēstures nacionālajā parkā Hisarlika kalnā pie Morto līča Galipoli pussalas dienvidu galā Čanakales ilā Turcijā.
Piemineklis attēlots uz Turcijas 500 000 liru banknotēm 1993.—2005. gados.
Projektēšana un būvniecība
Ideja par monumenta būvi šai vietā, sekojot jau uzbūvētajiem Antantes pieminekļiem, parādījās jau 1927. gadā, taču naudas trūkuma dēļ tā tika atlikta uz ilgu laiku. Piemiņas vietas celšanai Galipoli 1944. gadā tika atklāts arhitektūras konkurss. No 37 projektiem tajā uzvarēja Stambulas studenti Feriduns Kips, Dogans Erginbašs, Ismails Utkulars un inženieris Ertugruls Barla. Pieminekļa būvniecība tika galīgi izlemta 1952. gadā, un pamatakmens ielikts 1954. gada 19. aprīlī. Sākotnēji bija paredzēts monumentu būvēt Alčitepē, taču nestabilās augsnes dēļ to nolēma pārvietot uz pašreizējo vietu. Finanšu problēmas un materiālu zemā kvalitāte vairākas reizes izraisīja būvdarbu pārtraukšanu. Galvenā celtne tika pabeigta 1958. gada 15. martā. Tikmēr turku dienas laikraksts Milliyet uzsāka valsts mēroga finanšu atbalsta kampaņu, un memoriāls tika oficiāli atklāts 1960. gada 21. augustā.
Vēlāk zem pieminekļa tika atklāts muzejs, un bareljefi uz kolonnām tika pabeigti tikai 2002. gadā. Atrodošies uz ziemeļiem no piemiņas vietas karavīru kapi ar 600 turku karavīriem tika atklāti 1992. gadā. Pie galvenā pieminekļa atrodas arī piemineklis "vienkāršajam kareivim" ("mehmetčikam") un plāksnes ar gandrīz 60 000 kritušo karavīru vārdiem.
Pieminekļa būvei tika izlietots 3800 tonnu granīta, 1275 tonnas cementa, 285 tonnas dzelzs un 4400 tonnas grants.
Gatavais memoriāls
41,7 m augstais piemineklis ir četru 7,5 m platu kvadrātveida kolonnu veidā ar 10 m atstarpēm, uz 25x25 m betona plātnes. Būve ir labi redzama, kuģojot caur Dardaneļiem, tomēr no jūras puses redzamas tikai divas kolonnas, bet no sauszemes visas četras: tā arhitekti gribēja pasvītrot, ka sauszemes kauju bija vairāk. Analoģiski sadalīts arī jūras un sauszemes kauju ciļņu skaits uz tām. Sākotnēji esot bijis plānots 40 m augstums, taču vēlāk nolemts tam pievienot Turcijas kulta personības Mustafas Kemala Ataturka auguma garumu — 1,7 m.
Pie paša memoriāla apglabāts tikai viens zaldāts — nezināms kareivis, kuram austrāliešu zaldāts nocirta galvu un aizveda uz mājām kā trofeju. 2003. gadā galva tika atgriezta Turcijā.
2022. gada laikapstākļi Latvijā
Šajā lapā ir apkopoti 2022. gada laikapstākļi Latvijā. Vidējā gaisa temperatūra Latvijā 2022. gadā bija +7,3 °C, kas bija 0,5 °C virs klimatiskās standarta normas (1991.—2020. gads), 2022. gadam kļūstot par 12. siltāko novērojumu vēsturē (kopš 1924. gada). Vissiltākais 2022. gads bija Liepājā, kur vidējā gaisa temperatūra bija +8,6 °C, bet visvēsākais gads bija Alūksnē: +6,1 °C. Gaisa temperatūras amplitūda Latvijas teritorijā 2022. gadā bija 56,9 °C. Zosēnos 12. janvārī tika novērota gada zemākā gaisa temperatūra (–23,2 °C), līdz ar to pēdējos 10 gados (2013.—2022. gads) 5 reizes gada minimālā gaisa temperatūra Latvijā bija virs –25 °C. Pirmoreiz novērojumu vēsturē vismaz pusē no 10 secīgiem gadiem gada minimālā gaisa temperatūra bija virs 25 °C. Savukārt gada augstākā gaisa temperatūra (+33,7 °C) tika reģistrēta 19. augustā Pāvilostā, kas ir arī jauns Latvijas 19. augusta maksimālās gaisa temperatūras rekords.
Triēra
Triēra ir karakuģa veids, ko senajos laikos Vidusjūras reģionā izmantoja senie grieķi, feniķieši un romieši. Kuģi airēja līdz pat 170 airētāju, kas atradās kuģa abās pusēs un katrs airēja vienu airi. Kuģis tika aprīkots ar metāla tarānu, lai varētu pretinieku kuģus nogremdēt vai padarīt manevru nespējīgus. Kuģis radās ap 700.g. p.m.ē. un to izveidoja, uzlabojot feniķiešu kuģu konstrukciju.
Čanakales upuru memoriāls
Gatavais memoriāls
Apmeklētājiem šī vieta demonstrē uzrakstu ar Mehmeta Akifa Ersoja rakstītajiem Turcijas valsts himnas vārdiem: "Neaizmirsti par zemi, pa kuru tu ej,
Tā nav vienkārši augsne.
2022. gada laikapstākļi Latvijā
Kopējais nokrišņu daudzums Latvijā 2022. gadā bija 685,8 mm, kas ir 0,2 mm virs gada normas (685,6 mm). Aizvadītais gads bija mitrākais no pēdējiem pieciem gadiem un pirmais gads kopš 2017. gada, kas bija nokrišņiem bagātāks par normu, lai gan normu pārsniedza par mazāk nekā 1%. Vislielākais nokrišņu daudzums (899,9 mm) tika novērots Zosēnos, bet vismazāk nokrišņu bija Dobelē – 509,5 mm.
Čanakales upuru memoriāls
Gatavais memoriāls
Sajūti tūkstošus ļaužu, kas tajā guļ
Bez zārkiem.
Tu esi šahidu dēls —
Neapvaino savus senčus,
Neatdod šo skaisto dzimteni,
Pat ja tev pieder pasaule."
2015. gadā memoriāls, kura uzraksti bija kļuvuši grūti salasāmi, tika renovēts un papildināts ar Mustafas Kemala un ievainota kareivja skulptūrām.
Kara muzejs
Muzeja iekšpusē, zem pieminekļa, papildu informācija un vēsturiski eksponāti ilustrē Galipoli kaujas pret sabiedroto spēkiem nozīmi: britu, franču un Austrālijas un Jaunzēlandes armijas korpusu (ANZAC). Muzejā ir izstādīti oriģinālie personiskie un militārie priekšmeti, piemēram, galda piederumi, mākslīgo zobu komplekts, apģērba pogas, jostu sprādzes, snaipera vairogs un fotogrāfijas, kas atrastas kaujas laukā.
57. pulka memoriāls
1992. gadā tika atklāts piemineklis, kas piemin 19. divīzijas 57. pulka karavīrus un virsniekus. Tas ir trīsstāvu tornis ar reljefu uzrakstu — pulkvežleitnanta Mustafas Kemala slaveno komandu 1915. gada 25. aprīļa rītā saviem karavīriem, kam bija beigusies munīcija un atlikuši tikai durkļi, lai pārtvertu ANZAC spēkus uz nogāzes, kas ved augšup no pludmales uz Čonkbajiri (Conkbayırı): "Es nepavēlu jums uzbrukt, es pavēlu jums nomirt." Par cieņas apliecinājumu mūsdienu Turcijas armijā vairs nav cita 57. pulka.
Hanss Lepušics
Hanss Lepušics (de; dzimis, miris ) bija austriešu šaha problēmists.
Čanakales upuru memoriāls
57. pulka memoriāls
Apkārtnē ir arī daudzas citas kapsētas, kurās guļ kritušie sabiedrotie un turki, un pieminekļi tiem.
Hanss Lepušics
Šaha kompozīcija
424/5000 Hanss Lepušics bija loģisko daudzvilču speciālists un Grācas šaha problēmu skolas (Gracer Schule) dalībnieks. Šie problēmisti šaha uzdevumā centās apvienot loģiskās kombinācijas un estētiskas mata pozīcijas.
No 1957. gada starptautiskais tiesnesis un no 1966. gada starptautiskais meistars šaha kompozīcijā.
2022. gada laikapstākļi Latvijā
Marts
Lielākajā daļā Latvijas novērojumu staciju, kurās veic Saules spīdēšanas ilguma mērījumus, 2022. gada marts bija saulainākais marts to novērojumu vēsturē. Visvairāk Saule šajā mēnesī spīdēja Dobelē — 296 stundas, kas ir 2 reizes vairāk nekā ierasts.
Indijas Tautas partija
Indijas Tautas partija (en, BJP, hi, bhārtīya jantā pārṭī) ir viena no divām lielajām politiskajām partijām Indijā (otra ir Indijas Nacionālais kongress). Partijai raksturīga labēja politika, dažreiz raksturo kā hindu nacionālistu partiju. Divi Tautas partijas biedri ir bijuši Indijas premjerministri, tie ir Atals Bihāri Vadžpai un Narēndra Modi. No 1998. līdz 2004. gadam partija veidoja Indijas valdošo koalīciju. Tā uzvarēja arī 2014. gada Indijas vispārīgajās vēlēšanās.
2022. gada laikapstākļi Latvijā
Laikapstākļu statistika Rīgā
Gaisa temperatūras absolūtais mēneša minimums, maksimums (°C) un mēneša vidējā temperatūra, kā arī tās novirze no ilggadējās novērojumu normas. Mēneša nokrišņu summa (mm), nokrišņu summa pa dekādēm un vienas diennakts nokrišņu maksimums.
Indijas Tautas partija
2023. gadā partijā ir 170 miljoni cilvēki, līdz ar to tā tiek uzskatīta par lielāko politisko partiju pasaule.
2022. gada laikapstākļi Latvijā
Laikapstākļu statistika Rīgā
Dati no Rīgas centra meteoroloģiskās novērojumu stacijas "Rīga—Universitāte".
Gaisa temperatūras fakti Rīgā
Dienas zemākā gaisa temperatūra un nakts augstākā gaisa temperatūra Rīgā. Dati no Latvijas Vides, ģeoloģijas un meteoroloģijas centra meteoroloģiskās novērojumu stacijas "Rīga—Universitāte".
Zemākā gaisa temperatūra dienā:
Augstākā gaisa temperatūra naktī:
2019.—2020. gada UEFA Čempionu līgas sezona
2019.—2020. gada UEFA Čempionu līgas sezona bija Eiropas spēcīgākā futbola klubu turnīra 65. sezona un 28. ar UEFA Čempionu līgas nosaukumu. To organizēja UEFA. Sezona sākās ar priekšsacīkšu kārtu. Kvalifikācijas spēles notika līdz 28. augustam. Grupu turnīrs sākās. Bija paredzēts, ka sezona noslēgsies ar finālu Ataturka Olimpiskajā stadionā stadionā Stambulā, Turcijā. 2020. gada 15. martā sezona tika pārtraukta COVID-19 pandēmijas dēļ.
UEFA pieņēma lēmumu, ka ceturtdaļfināli, pusfināli un fināls tiks aizvadīti Portugālē 2020. gada augustā, bet atlikušās astotdaļfinālu atbildes spēles notiks 7. un 8. augustā. Sākot no ceturtdaļfināla, uzvarētāji tika noskaidroti vienā spēlē.
Par uzvarētājiem kļuva Minhenes "Bayern" futbolisti, kas finālā ar 1:0 pieveica Parīzes "Saint-Germain", izcīnot savu sesto titulu.
Priekšsacīkšu kārta
!colspan=3|Pusfināli
!colspan=3|Fināls
Tautas partija (nozīmju atdalīšana)
Tautas partija var būt: